《发南浦别郊饯诸丈》
明代·霍与瑕

宦情乡思两漫漫，深谢移尊带雪寒。去日苦多来日少，别时容雪见时难。

云连断岸迷遥树，风引高帆过急滩。回首滕王江阁畔，不胜愁绪抚阑干。

作者简介：广东南海人，字勉衷。霍韬子。嘉靖三十八年进士。授慈溪知县。以严嵩党羽鄢懋卿巡盐行部，不为礼，被劾罢。后起知鄞县，官终广西佥事。